joelniklaus/EU_Wikipedias huggingface dataset:
Kniha proroka Abdiáša

Kniha proroka Abdiáša alebo Abdiáš (skratka Abd) je kniha Starého zákona. Je to najkratšia starozákonná kniha (má 21 veršov). Zaraďuje sa medzi prorocké knihy - medzi malých prorokov.

V prvom verši sa popisuje ako Abdiášovo videnie. Prorok ohlasuje záhubu Edomu a blízky deň súdu Jahveho nad všetkými národmi.

Poznámky

Referencie

Ďalšia literatúra

Pozri aj 
 Starý zákon

Iné projekty

Externé odkazy 
 Kniha proroka Abdiáša, iný link - preklad hebrejského originálu a starovekého gréckeho prekladu, obsahuje úvod s informáciami o knihe
 Obediáš - evanjelický preklad

Starý zákon
Kniha proroka Jonáša

Kniha proroka Jonáša alebo Jonáš (skratka Jon) je kniha Starého zákona. Zaraďuje sa medzi prorocké knihy - medzi malých prorokov.

Obsah 
Kniha obsahuje rozprávanie o samotnom prorokovi, ktorý bol poslaný do mesta Ninive ohlasovať pokánie. Jonáš odmietne. Na mori ho zhltne veľryba ale na tretí deň ho vyvrhne von. Prorok je opäť poslaný do Ninive kde hlása pokánie a ľudia ho vypočujú na čo sa Boh nad nimi zmiluje.

V evanjeliu Ježiš poukazuje na znamenie Jonáša ako znamenie svojho pochovania a vzkriesenia.

Poznámky

Referencie

Ďalšia literatúra

Pozri aj 
 Starý zákon

Iné projekty

Externé odkazy 
 Biblia online Preklady: katolícky, evanjelický, ekumenický, roháčkov a iné.
 Kniha proroka Jonáša, iný link - rímskokatolícky preklad, obsahuje úvod s informáciami o knihe
 Jonáš - evanjelický preklad

Starý zákon
Kniha proroka Habakuka

Kniha proroka Habakuka/Abakuka alebo Habakuk alebo Abakuk (Skratka Hab alebo Ab) je kniha Starého zákona. Zaraďuje sa medzi prorocké knihy - medzi malých prorokov. Autor používa vznešený štýl a pôsobivú reč.

Obsah 
Obsah knihy je nasledujúci:
Proroctvo:
 Rozhovor proroka s Bohom
 Výroky proroka začínajúce slovom „beda“ proti Chaldejcom
 Habakukova modlitba
Kritizuje modloslužobníctvo a zlo páchané na spravodlivých. Varuje pred spravodlivým trestom.

Poznámky

Referencie

Literatúra

Pozri aj 
 sela (slovo)
 Starý zákon

Iné projekty

Externé odkazy 
 Kniha proroka Habakuka - rímskokatolícky preklad, obsahuje úvod s informáciami o knihe
 Habakuk - evanjelický preklad

Starý zákon
Kniha proroka Sofoniáša

Kniha proroka Sofoniáša alebo Sofoniáš (skratka Sof) je kniha Starého zákona. Zaraďuje sa medzi prorocké knihy - medzi malých prorokov, kde sa uvádza ako deviaty spis.

Obsah 
Kniha sa dá rozdeliť na tieto časti:
 Oznámenie Božieho súdu
 Proroctvá proti pohanom
 Súd nad Jeruzalemom
 Prisľúbenie spásy

Poznámky

Literatúra

Pozri aj 
 Starý zákon

Iné projekty

Externé odkazy 
 Kniha proroka Sofoniáša, iný link - rímskokatolícky preklad, obsahuje úvod s informáciami o knihe
 Sofoniáš - evanjelický preklad

Starý zákon
Kniha proroka Micheáša

Kniha proroka Micheáša alebo Micheáš (skratka Mich) je kniha Starého zákona. Zaraďuje sa medzi prorocké knihy - medzi malých prorokov.

Obsah 
Kniha obsahuje:
 Trest za hriechy
 Proroctvá o spáse
 Opakované hrozby a výčitky
 Prísľub oslobodenia

Kniha (časť Mich 5,1) sa v Novom zákone uvádza na potvrdenie toho, že Mesiáš sa má narodiť v Betleheme.

Poznámky

Referencie

Ďalšia literatúra

Pozri aj 
 Starý zákon

Iné projekty

Externé odkazy 
 Kniha proroka Micheáša, iný link - rímskokatolícky preklad, obsahuje úvod s informáciami o knihe
 Micheáš - evanjelický preklad

Starý zákon
Kniha proroka Aggea

Kniha proroka Aggea/Agea/Haggea alebo Aggeus/Ageus/Haggeus (skratka Ag) je kniha Starého zákona. Zaraďuje sa medzi prorocké knihy - medzi malých prorokov.

Obsah 
Obsahuje 4 prorocké reči:
 Výzva na stavbu chrámu
 Predpoveď slávy chrámu
 Prisľúbenie požehnania
 Prisľúbenie Zorobábelovi

Pri každej z týchto rečí sa uvádza kedy presne danú reč prorok predniesol.

Poznámky

Literatúra

Pozri aj 
 Starý zákon

Iné projekty

Externé odkazy 
 Kniha proroka Aggea, iný link - rímskokatolícky preklad, obsahuje úvod s informáciami o knihe
 Haggeus - evanjelický preklad

Starý zákon
Kniha proroka Nahuma

Kniha proroka Nahuma alebo Nahum (skratka Nah) je kniha Starého zákona. Zaraďuje sa medzi prorocké knihy - medzi malých prorokov. Kniha pochádza zo 7. stor. pred Kr.

Obsah 
Knihu možno rozdeliť nasledovne:
 báseň ospevujúca Jahveho
 proroctvá proti Ninive a o spáse Júdu
 prorocký opis zničenia Ninive ako trest za bezbožnosť

Poznámky

Literatúra

Pozri aj 
 Starý zákon

Iné projekty

Externé odkazy 
 Kniha proroka Nahuma, iný link - rímskokatolícky preklad, obsahuje úvod s informáciami o knihe
 Náhum - evanjelický preklad

Starý zákon
Kniha proroka Zachariáša

Kniha proroka Zachariáša alebo Zachariáš (skratka Zach) je kniha Starého zákona. Zaraďuje sa medzi prorocké knihy - medzi malých prorokov. Na základe rozdielov v obsahu a chronológii sa mnohí biblisti domnievajú, že kniha je dielom viacerých autorov.

Obsah 
Najprv sa kniha sústredí na stavbu chrámu, obnovu ľudu a nádeje na Mesiáša. Druhá časť hovorí o období spásy keď bude Pán vládnuť nad všetkými.

Poznámky

Literatúra

Pozri aj 
 Starý zákon

Iné projekty

Externé odkazy 
 Kniha proroka Zachariáša, iný link - rímskokatolícky preklad, obsahuje úvod s informáciami o knihe
 Zachariáš - evanjelický preklad

Starý zákon
Kniha proroka Malachiáša

Kniha proroka Malachiáša alebo Malachiáš (skratka Mal) je kniha Starého zákona. Autorom je neznámy prorok označený ako „posol“ (hebr. malaki), neskôr sa tento titul začal používať ako meno. Zaraďuje sa medzi prorocké knihy - medzi malých prorokov.

Obsah 
V knihe je 6 prorockých rečí:
 Láska Jahveho k Izraelu
 Výčitky kňazom
 Výčitky pre manželstvá
 Oznámenie Božieho súdu
 Trest
 Spravodlivý výrok Božieho súdu
 Predpoveď Eliášovho príchodu

Poznámky

Literatúra

Pozri aj 
 Starý zákon

Iné projekty

Externé odkazy 
 Kniha proroka Malachiáša, iný link - rímskokatolícky preklad, obsahuje úvod s informáciami o knihe
 Malachiáš - evanjelický preklad

Starý zákon
Dance Nation

Dance Nation bolo britské nezávislé hudobné vydavateľstvo, ktoré bolo dcérskou spoločnosťou Ministry of Sound. V roku 2010 bolo premenované na Dance Nation.

Prvým vydaním vydavateľstva bol singel „Now You’re Gone“ od Basshuntera v roku 2007.

V apríli 2009 sa konalo arénové turné Dance Nation Live po Veľkej Británii. Headlinerom bol Basshunter spolu s Sash!, Lasgo a Platnum.

Diskografia

Albumy

Single

Referencie

Externé odkazy
Oficiálna webstránka
Hard2Beat na Discogs

Britské hudobné vydavateľstvá
Kniha proroka Izaiáša

Kniha proroka Izaiáša alebo Izaiáš (skratka Iz) je kniha Starého zákona.

Zaraďuje sa medzi prorocké knihy - medzi veľkých prorokov. V Novom zákone je to najcitovanejšia prorocká kniha.

Zbierky prorockých rečí podľa biblistov pochádzajú od Izaiáša (8. stor. pred Kr.) a ďalších dvoch neznámych prorokov (nazývaných Deutero-Izaiáš a Trito-Izaiáš; 6. stor. pred Kr.). Nasvedčujú tomu rôzne obsahové a iné rozdiely v texte.

Obsah 
Kniha má 66 hláv (kapitol) a člení sa na tri časti.

V prvej časti (Izaiáš 1-39) hovorí o tom, ako Izaiáš mával zjavenia o Božej transcendencii a ostro vystupuje proti intrigám. Jediné, čo môže zachovať izraelský národ, je vernosť Božiemu zákonu. Bojoval proti kráľovi Achazovi, ktorý obetoval syna bôžikom. Z jednej strany karhá, ale z druhej strany sľubuje, že príde dieťa, ktoré ich spasí, zachráni – Emanuel. Po Achazovi sa stal kráľom Ezechiáš. Ten chcel uskutočniť reformy a Izaiáš sa stal jeho poradcom. Asýrčania napádali aj Južné (Júdske) kráľovstvo, ale Izaiáš hovoril, že sa nemajú vzdať. Roku 701 pred Kr. bol Jeruzalem ešte zachránený. Po Ezechiášovej smrti upadol Izaiáš do nemilosti, ale stále sa snažil povzbudiť ľud. Jeho proroctvá končia : Emanuel príde a spasí ľud.

Druhá časť (Izaiáš 40-55; Deutero-Izaiáš) bola napísaná ku koncu exilu. Opisuje ťažké obdobie, keď chcel potešiť izraelský národ a snažil sa odpovedať na otázky. Hlásal, že babylonské božstvá padnú. V tomto období badať príklon k univerzalizmu, Boh stvoril celý svet a je Pánom histórie. Keď dal kráľ Kýros Židom slobodu, začali uvažovať či to nie je Mesiáš. Ale Izaiáš vravel, že Mesiáš nebude bojovník ale pokorný služobník, ktorý ich obnoví z vnútra a dá život mnohým, čo Židia nikdy nepochopili. Keď sa vrátili do Júdska, mestá boli zničené, žili tu cudzie národy a boli proti nim ešte aj Samaritáni. Mysleli si, že prosby prorokov sa vyplnia hneď. Riešila sa tiež otázka, či postaviť, alebo nepostaviť chrám.

Autor tretej časti (Izaiáš 56-66; Trito-Izaiáš) je anonymný prorok, ktorého spis pridali k Izaiášovi. Je proti pesimistom, dáva Židom znovu odvahu a hovorí, že príčinou prekážok je hriech. Vraví, že Boh čoskoro ustanoví nový svet, že Boh je otec, ktorý odpúšťa a je verný svojmu ľudu. V otázke cudzincov je za to, aby mali prístup do chrámu, ale aby mali vyhradené miesto vzadu. Opisuje blaho Jeruzalemu aj obnovenie chrámu roku 515 pred Kr. za Nehemiáša a Ezdráša.

Poznámky

Referencie

Pozri aj 
 Starý zákon

Literatúra

Ďalšia literatúra

Iné projekty

Externé odkazy 
 Kniha proroka Izaiáša, iný link - rímskokatolícky preklad, obsahuje úvod s informáciami o knihe
 Izaiáš - evanjelický preklad

Starý zákon

de:Jesaja#Das Buch Jesaja
Kniha proroka Jeremiáša

Kniha proroka Jeremiáša alebo Jeremiáš (skratka Jer) je kniha Starého zákona.

Zaraďuje sa medzi prorocké knihy - medzi veľkých prorokov.

Vo svojej dnešnej podobe je kniha výsledkom dlhšieho redakčného procesu. Pôvodné hebrejské a grécke znenie sa dosť odlišujú.

Obsah 
Obsahovo možno Knihu proroka Jeremiáša rozdeliť takto:
 Povolanie proroka
 Posolstvo pre Júdske kráľovstvo
 Úvod k proroctvám pre národy
 Proroctvá o Júdsku a Jeruzaleme
 Kniha útechy
 O spáse
 O prenasledovaní proroka
 Proroctvá proti národom
 Dodatok o dobytí Jeruzalema

Okrem výstrah kniha obsahuje aj výroky o novej zmluve.

Poznámky

Literatúra

Pozri aj 
 Starý zákon

Iné projekty

Externé odkazy 
 Kniha proroka Jeremiáša, iný link - rímskokatolícky preklad, obsahuje úvod s informáciami o knihe
 Jeremiáš - evanjelický preklad

Starý zákon
Kniha proroka Barucha

Kniha proroka Barucha alebo Baruch alebo Proroctvo Baruchovo (skratka Bar) je kniha Starého zákona.

Patrí medzi deuterokánonické spisy. Zaraďuje sa medzi prorocké knihy - medzi veľkých prorokov. Pripisuje sa Baruchovi, ktorý bol pisárom Jeremiáša.

Kniha bola pôvodne napísaná v hebrejčine ale zachovala sa iba v prekladoch (gréckom, starolatinskom ktorý bol prebratý aj do Vulgáty a sýrskom).

Obsah 
Knihu možno rozdeliť nasledovne:
 Úvodná časť
 Kajúcne vyznanie
 Spev o múdrosti
 Spev o Jeruzaleme

Poslednú - šiestu hlavu knihy proroka Barucha v Novej Vulgáte tvorí Jeremiášov list.

Poznámky

Literatúra

Pozri aj 
 Starý zákon
 Jeremiášov list

Iné projekty

Externé odkazy 
 Kniha proroka Barucha, iný link - rímskokatolícky preklad, obsahuje úvod s informáciami o knihe

Starý zákon
Kniha proroka Ezechiela

Kniha proroka Ezechiela alebo Ezechiel (skratka Ez) je kniha Starého zákona.

Zaraďuje sa medzi prorocké knihy - medzi veľkých prorokov.

Obsah 
V knihe sa prorok obracia na Židov, ktorí boli s ním v babylonskom zajatí. Knihu možno rozdeliť nasledovne:
 Úvodná časť
 Proroctvá proti Júdsku
 Proroctvá proti pohanom
 Výzva na obrátenie a prísľub spásy
 Obnovenie Božieho kráľovstva

V knihe sú podrobne popísané videnia proroka ale aj symbolické úkony.

Poznámky

Referencie

Literatúra

Pozri aj 
 Starý zákon

Iné projekty

Externé odkazy 
 Kniha proroka Ezechiela, iný link - rímskokatolícky preklad, obsahuje úvod s informáciami o knihe
 Ezechiel - evanjelický preklad

Starý zákon
Kniha proroka Ozeáša

Kniha proroka Ozeáša/Hozeáša alebo Ozeáš/Hozeáš (skratka Oz) je kniha Starého zákona.

Zaraďuje sa medzi prorocké knihy - medzi malých prorokov.

Obsah 
Prvé tri hlavy knihy sú zamerané na Ozeášovo manželstvo. Za nimi nasledujú karhajúce reči, ohlásenie trestov a sľub spásy.

Ozeáš musel symbolickým konaním vo svojom manželstve poukázať na lásku Boha k Izraelu. Pád Izraelského kráľovstva prorok naznačil aj symbolickými menami svojich detí.
Kniha zdôrazňuje, že podobne ako Ozeáš miluje svoju nevernú manželku, tak aj Boh miluje izraelský národ, ktorý sa dal na modloslužbu. Láska Boha k národu sa tu opisuje nádhernými obrazmi. Boh ale vyžaduje aby Izrael jeho lásku opätoval svojím správaním.

Poznámky

Referencie

Literatúra

Ďalšia literatúra

Pozri aj 
 Starý zákon

Iné projekty

Externé odkazy 
 Kniha proroka Ozeáša, iný link - preklad z hebrejského a gréckeho originálu, obsahuje úvod s informáciami o knihe - na stránkach Dokumenty Katolíckej cirkvi
 Hozeáš - evanjelický preklad

Starý zákon
Aspen

Aspen je autonómne krajské mesto a takisto najľudnatejšie mesto v Pitkin County v Colorade v USA. V roku 2005 malo mesto 5804 obyvateľov. Mesto bolo založené ako ťažobný tábor a bolo pomenované podľa osikových lesov, ktoré sú v okolí mesta (osika - aspen). Aspen je momentálne lyžiarske stredisko a turistické centrum.

V druhej polovici 20. storočia bolo mesto cieľom známych osobností ako Charlie Sheen, Hunter Stockton Thompson či John Denver, ktorý neskôr zložil niekoľko piesní o meste ako „Aspenglow“ či „Starwood in Aspen“.

Partnerské mestá 
 Canfranc, Španielsko
 Davos, Švajčiarsko
 Garmisch-Partenkirchen, Nemecko
 Chamonix-Mont-Blanc, Francúzsko
 Queenstown, Nový Zéland
 San Carlos de Bariloche, Argentína
 Shimukappu, Japonsko

Referencie

Iné projekty

Externé odkazy 
 Oficiálna stránka

Mestá v Colorade
Lyžiarske strediská
Lokomotíva Dringos

Lokomotíva Dringos  je pravdepodobne najstaršia funkčná lokomotíva, ktorá bola poháňaná leteckou vrtuľou. Konštrukcia tejto lokomotívy pochádza z Nemecka, z roku 1919.

História 
Princíp lokomotívy si nechal patentovať Dr Ing. Otto Steinitz a prototyp postavil pod licenciou spoločnosti Luftfahrt v Grünewald u na predmestí Berlína. Lokomotíva bola úspešne vyskúšaná 11. mája 1919 na trati z Grünewaldu do Beelitzi.  Praktické využitie lokomotívy však nie je známe, riaditeľstvo železníc o túto konštrukciu neprejavilo záujem. Táto lokomotíva bola sprevádzkovaná skôr ako ruský Aerovagon (1921) a neskorší „Koľajový Zeppelín“ (1931).

Konštrukcia 
Pohon lokomotívy zabezpečovali 2 vrtule, každá umiestnená na jednom čele lokomotívy.. Pre pohon bol použitý letecký 6 valcový radový motor, pôvodne určený na vojenské použitie. Dôvodom použitia takýchto motorov bol aj fakt, že Nemecko po 1. svetovej vojne malo zničiť vojenský materiál. Ako podvozok pre konštrukciu prototypu bol použitý starý plošinový vozeň.

Lokomotíva bola skúšaná na trati Grünewald - Beelitzi, kde dosiahla aj udržala rýchlosť 60 km/h. Pravdepodobne by dosiahla aj vyššie rýchlosti ale toto nebolo skúšané z dôvodu nedostatočného brzdového systému a nevhodného podvozku. Pri skúškach bolo na lokomotíve prepravených asi 40 osôb z radov úradníkov vlády a parlamentu.

Referencie

Externé odkazy 
 German predecessor to the rail Zeppelin
 Lokomotiva Propellor-Driven Locomotives
 7 unusual propeller-driven vehicles

Železnica v Nemecku
Walking on Sunshine (pieseň)

„Walking on Sunshine“ je skladba napísaná Kimberleym Rewom pre debutový album Walking on Sunshine skupiny Katrina and the Waves. Znovu vydaná verzia singlu bola vydaná v roku 1985 z albumu Katrina and the Waves a dosiahol 4. miesto v Austrálii, 9. miesto v USA a 8. miesto v Spojenom kráľovstve. Singel sa stal prvým Top 40 hitom v USA až po vydanie „Love Shine a Light“ v roku 1997. Pieseň mala byť pôvodne baladou.

Referencie

Externé odkazy
 Walking on Sunshine Info

Single z 1983
Single z 1985
Piesne skupiny Katrina and the Waves
Jeremiášov list

Jeremiášov list je spis zo Starého zákona.

V židovskom kánone sa nenachádza. V Septuaginte sa nachádza za Nárekmi. Vo Vulgáte a v Novej Vulgáte sa nachádza v Knihe proroka Barucha ako jej šiesta hlava.

Obsah 
Obsahom Jeremiášovho listu je polemika proti modlárstvu.

List tvorí 72 veršov. Na jeho začiatku sa ako autor spomína Jeremiáš avšak predpokladá sa, že list je dielom neznámeho autora.

Pozri aj 
 Starý zákon
 Kniha proroka Barucha
 Zoznam kníh Biblie

Zdroj

Externé odkazy 
 Jeremiášov list v Knihe proroka Barucha, iný link - rímskokatolícky preklad
 Kniha proroka Barucha - kapitola 6, ktorú tvorí Jeremiášov list (v rímskokatolíckom preklade)

Starý zákon
Adult contemporary

Adult contemporary (AC) je rozhlasový formát, ktorý zahŕňa hudbu rôznych žánrov od 70. rokov po súčasnosť. Pritom sa vyhýba agresívnym žánrom (hard rock, heavy metal, hip-hop), hudbe určenej pre mládež a žánrom techno a dance music. Cieľová skupina poslucháčov sú dospelí vo veku 3054 rokov. Novinky sú do playlistu zaraďované s niekoľkotýždňovým oneskorením oproti formátu Contemporary hit radio.

Varianty 
Hot AC je variant zameraný na mladšiu cieľovú skupinu (18 – 40 rokov). Oproti klasickému AC má vyšší podiel nových skladieb a tieto sú zaraďované do vysielania skôr.

Variant Soft AC je založený najmä na starších skladbách a novinky sú zaraďované ešte neskôr ako pri klasickom AC. Hudobný výber tvoria príjemné a „jemné“ skladby, ktoré poslucháča nevyrušujú pri iných činnostiach.

Gold AC (tiež Oldies AC) kombinuje AC a oldies. Novinky sa objavujú výnimočne a s veľkým oneskorením. Orientuje sa na najstaršiu časť cieľovej skupiny poslucháčov AC (30 – 60 rokov).

Urban AC sa podobá soft AC, sústreďuje sa však na žánre R&B a soul. 

Rhytmic AC sa sústreďuje na tanečnú hudbu, R&B a disco, podobá sa na Hot AC.

Zdroj

Referencie 

Rozhlasové formáty
Nehemiáš (biblická postava)

Nehemiáš (hebr. nehemyah - Jahve potešuje) je postava zo Starého zákona.

Bol čašníkom na dvore perzského kráľa v Súzach.

Nehemiáš si od perzského kráľa vyžiadal povolenie spravovať Jeruzalem.Jeho motívom bola obnova mestských hradieb. Trvala len 52 dní. V Jeruzaleme pôsobil ako správca 12 rokov. Zaviedol tam aj opatrenia proti neporiadkom, týkajúcich sa odovzdávania desiatkov a zachovávania soboty, po tom ako sa na čas vrátil do Súz.

Jozef Flavius uvádza, že Nehemiáš zomrel vo vysokom veku.

Literatúra 
 Nehemiáš. In:

Pozri aj 
 Kniha Nehemiášova

Biblické postavy
Hráč mesiaca UNFP

Hráč mesiaca UNFP je ocenenie, ktoré odovzdáva Národný zväz profesionálnych futbalistov (UNFP). Udeľuje sa od sezóny 2003-2004 pre najlepšieho hráča mesiaca v Ligue 1. Od sezóny 2006-2007 sa toto ocenenie udeľuje aj hráčom Ligue 2. Vždy na konci mesiaca sa vyberú traja kandidáti a z nich sa rozhodne kto získa ocenenie hráč mesiaca podľa hlasovanie, ktoré sa uskutočňuje u partnerov ligy Canal+, L'Équipe a RTL. Posledným ocenením hráčom je z Ligue 1 Milan Biševac z Paris Saint-Germain FC a z Ligue 2 Ryan Mendes da Graça z Le Havre AC.

Ligue 1

Zoznam víťazov

Viacnásobní víťazi 
  *   Aktívni hráči v Ligue 1.

Podľa klubu

Ligue 2

Zoznam víťazov

Viacnásobní víťazi 
  *   Aktívni hráči v Ligue 1.

Podľa klubu

Externé odkazy
 oficiálny web 

Francúzske zoznamy
Futbalové zoznamy
Vladimír Maňka

Ing. Vladimír Maňka (* 19. september 1959, Lučenec) je slovenský ľavicový politik, člen strán SDĽ a SMER-SD. Od roku 2004 do roku 2019 bol poslancom Európskeho parlamentu. V minulosti bol predsedom Banskobystrického samosprávneho kraja, primátorom mesta Zvolen a poslancom Národnej rady SR. Do roku 2014 bol podpredsedom strany SMER-SD.

Politická kariéra

Poslanec Národnej rady SR 
Poslancom Národnej rady Slovenskej republiky bol Vladimír Maňka v rokoch 1998 až 2002. Zastával parlamentnú funkciu podpredsedu Výboru pre financie, rozpočet a menu, bol členom Výboru pre európsku integráciu a členom spoločného parlamentného výboru EÚ – SR. Do parlamentu kandidoval za Stranu demokratickej ľavice, ktorá 31. decembra 2004 splynula so SMERom.

Primátor Zvolena 
Ako primátor Zvolena pôsobil Vladimír Maňka dve volebné obdobia v rokoch 1999 až 2005. Počas jeho pôsobenia bol Zvolen druhé najlepšie hospodáriace mesto na Slovensku a jeho primátor dostal v roku 2005 za svoju rolu v hospodárení mesta ocenenie Strieborný Golem. V roku 2008 dostal Cenu primátora mesta Zvolen.

Poslanec Európskeho parlamentu 
Vo voľbách do Európskeho parlamentu v roku 2004 kandidoval Vladimír Maňka za stranu SMER. Strana získala vo voľbách 16,89% hlasov, čo sa premietlo do troch poslaneckých mandátov.. Do Európskeho parlamentu kandidoval druhý raz vo voľbách v roku 2009. V týchto voľbách získal SMER s 32,01% hlasov 5 mandátov.. V Európskom parlamente Vladimír Maňka pôsobí ako člen rozpočtového výboru a náhradník viacerých výborov. Je členom Skupiny progresívnej aliancie socialistov a demokratov v Európskom parlamente. Podľa neodcitovaných správ z médií sa mu podarilo ušetriť milióny eur na byrokracii EP.

Predseda samosprávneho kraja 
V novembri 2009 kandidoval Vladimír Maňka vo voľbách do orgánov samosprávnych krajov za koalíciu ĽS-HZDS, SMER. V druhom kole voľby predsedu kraja získal 53,70 % hlasov, jeho protikandidát Jozef Mikuš 46,29 %.. Sľub predsedu zložil 29. decembra 2009. V roku 2013 ho na poste predsedu vystriedal Marian Kotleba.

Stranícka kariéra 
Vladimír Maňka pôsobil v Strane demokratickej ľavice, tá sa koncom roka 2004 zlúčila so stranou SMER a vznikla SMER – sociálna demokracia. Vladimír Maňka bol od 1. januára 2005 do 28. júna 2014 podpredsedom tejto strany.

Referencie

Iné projekty

Externé odkazy 
 Domáca stránka
 Profil europoslanca
 Maňkova stránka europoslanca
 Profil predsedu Banskobystrického samosprávneho kraja

Narodenia v 1959
Slovenskí politici
Poslanci NR SR (1998 – 2002)
Primátori Zvolena
Predsedovia Banskobystrického samosprávneho kraja
Politici Smeru
Politici SDĽ (1990)
Slovenskí europoslanci (2004 – 2009)
Slovenskí europoslanci (2009 – 2014)
Slovenskí europoslanci (2014 – 2019)
Mamba čierna

Mamba čierna (Dendroaspis polylepis) je najväčší jedovatý had v Afrike. Je to pravdepodobne najrýchlejší had na svete, ktorý dokáže vyvinúť rýchlosť až 20 kilometrov za hodinu. A taktiež patrí medzi najjedovatejšie. Dorastá do dĺžky 2,5 až 4,5 metra.

Meno 
Aj napriek menu nie je tento had čierny, ale sivý alebo hnedý. Pomenovanie dostal podľa čiernej farby vo vnútri úst.

Opis 
Mamba čierna má prúdnicové telo pokryté veľkými hladkými šupinami. Dorastá zvyčajne do dĺžky 2,5 metrov, ale niektorí jedinci merajú až 4,5 metra. Dospelý jedinec váži okolo 1,6 kilogramov. V divočine sa mamby čierne dožívajú 11 rokov. Je to druhý najdlhší jedovatý had na svete (prvá je kobra kráľovská).

Správanie 
Ide o značne teritoriálne zviera, ktoré si robí hniezdo v štrbine medzi skalami alebo v dutine stromu. Aktívna je cez deň, loví vtáky a drobné cicavce.  Zvyčajne pred nebezpečenstvom ustupuje, ale keď sa ocitne v ohrození stáva sa agresívnou. Pri krátkych výpadoch dosahuje rýchlosť až  za hodinu. Pri love jej zvyčajne stačí jedno uštipnutie. Jej jed účinkuje veľmi rýchlo a ak nie je uštipnutie okamžite ošetrené, často sa končí úmrtím človeka.

Výskyt 
Mamba čierna sa vyskytuje vo východnej Afrike a v severnej časti južnej Afriky.

Rozmnožovanie 
Samice kladú 12 – 17 vajec do podzemných dutín.

Zápas o samice 
V čase rozmnožovania sa samce mamby čiernej bijú o samice. Zápas spočíva vo zdvihnutí a obkrútení prednej časti tela protivníka v snahe pritlačiť ho k zemi. Tento zápas je akýmsi rituálom, takže nedochádza k vážnejšiemu poraneniu. Po tomto teste sily sa víťaz pári so všetkými samicami vo svojom teritóriu.

Poddruhy 
V súčasnosti rozlišujeme dva poddruhy mamby čiernej:
Dendroaspis polylepis polylepis
Dendroaspis polylepis antinori

Galéria

Iné projekty

Zdroje 
 
 

Koralovcovité
Najmenej ohrozené druhy
The Presidents of the United States of America

The Presidents of United States of America tiež označovaná ako Pot USA, PUSA alebo The Presidents je americká alternatívna rocková skupina, dvakrát nominovaná na cenu Grammy. Skupina vznikla v Seattli v roku 1993. V súčasnosti skupinu tvorí spevák a basgitarista Chris Ballew, bubeník a spevák Jason Finn a gitarista Andrew McKeag. Skupina dodnes vydala šesť štúdiových albumov.

Členovia
 Chris Ballew - spev, basová gitara (1993 – súčasnosť)
 Dave Dederer - gitara, spev (1993 – 2004)
 Jason Finn - bicie, spev (1993 – súčasnosť)
 Andrew McKeag – gitara, spev (2004 – súčasnosť)

Diskografia

Štúdiové albumy
The Presidents of the United States of America (1995)
II (1996)
Freaked Out and Small (2000)
Love Everybody (2004)
These Are the Good Times People (2008)

Single v rebríčkoch
 „Kitty“ (1995, #13 U.S. Modern Rock)
 „Lump“ (1995, #26 U.S., #15 UK, #1 U.S. Modern Rock, #7 U.S. Mainstream Rock)
 „Peaches“ (1995, #29 U.S., #8 UK, #8 U.S. Modern Rock, #24 U.S. Mainstream Rock)
 „Dune Buggy“ (1996, UK #15)
 „Mach 5“ (1996, #29 UK, #11 U.S. Modern Rock, #24 U.S. Mainstream Rock)
 „Video Killed The Radio Star“ (1998, #52 UK)
 „Some Postman“ (2004, #31 U.S. Modern Rock)

Referencie

Iné projekty

Externé odkazy
 Oficiálna webstránka
 #1 Presidents of the USA fanstránka

Alternatívnorockové hudobné skupiny USA
Post-grunge hudobné skupiny USA
Trojice v hudbe
Salutovanie

Salutovanie je druh neverbálneho pozdravu používaný najmä vo vojenských, policajných a hasičských organizáciách. Považuje sa za vzdanie úcty nadriadenému (držiteľovi vyššej hodnosti alebo funkcie), štátnym symbolom (štátnej vlajke, štátnej hymne atď.), najvyšším štátnym predstaviteľom, zomrelej osobe atď.

História 
Pôvod salutovania nie je úplne známy. Podľa jednej z teórii sa vyvinulo zo stredovekého pozdravu rytierov, ktorí sa zdravili zdvihnutím štítu svojej helmy aby si navzájom videli do očí.

Technika 
Salutuje sa napnutím pravej ruky, pričom jej dlaň si salutujúci priloží (chrbátom dlane nahor) k šiltu čiapky alebo k okraju inej pokrývky hlavy (barety, klobúka a pod.), príp. len ku pravému spánku hlavy. Vo Francúzsku a jeho bývalých kolóniách sa salutuje dlaňou chrbátom otočenou k salutujúcemu. Podrobnosti o vykonávaní salutovania stanovujú predpisy jednotlivých organizácií.

Vojenská kultúra
Pozdravy
Gestá
Katedrála Zosnutia presvätej Bohorodičky (Varna)

Katedrála Zosnutia presvätej Bohorodičky v bulharskom meste Varna na pobreží Čierneho mora je katedrálnym chrámom Bulharskej pravoslávnej cirkvi (eparchia Varna - Velika Preslav). Chrám sa nachádza na Námestí Cyrila a Metoda a je jednou z dominánt mesta. Je zasvätený Zosnutiu (Uspeniu) presvätej Bohorodičky.

Dejiny 
Je postavená v novobyzantskom architektonickom štýle. Po oslobodení mesta spod tureckej nadvlády chýbal Varne dôstojný pravoslávny chrám pre narastajúci počet pravoslávneho obyvateľstva v meste. Základný kameň chrámu položil v roku 1880 prvý vládca novodobého bulharského štátu Alexander Battenberg. Na výstavbu chrámu prispela vláda, ale začala sa aj zbierka na jeho výstavbu. Stavba sa realizovala v rokoch 1880 až 1886. Prvá slávnostná liturgia sa uskutočnila v novopostavenom chráme 30. augusta 1886.

Architektúra 
Je postavená v novobyzantskom architektonickom štýle. Ide o monumentálny trojvežový chrám. Zvonica bola postavená až v rokoch 1941 až 1943 a je vysoká 38 metrov. Ikonostas zhotovili macedónski majstri z Debaru v roku 1912. Ikony daroval chrámu v roku 1901 ruský imperátor Mikuláš II. Výzdoba interiéru freskami sa začala až po roku 1949.

Iné projekty

Externé odkazy 
 Katedrálny chrám "Zosnutia presvätej Bohorodičky". Varna.info.bg

Pravoslávne chrámy v Bulharsku
Katedrály v Bulharsku
Varna (Bulharsko)
Kostoly postavené po oslobodení Bulharska
Chrámy zasvätené Zosnutiu presvätej Bohorodičky
Ophiophagus

Ophiophagus (po slovensky kobra alebo okuliarnik) je rod hada z čeľade koralovcovité (Elapidae), ktorý sa staršie zaraďoval pod rod Naja. Jeho jediným druhom je kobra kráľovská alebo okuliarnik kráľovský (lat. Ophiophagus hannah), ktorá dorastá do dĺžky až  a je najdlhším jedovatým hadom na svete. Vyskytuje v južnej a juhovýchodnej Ázii.

Opis 
Kobra kráľovská je štíhla s hladkými šupinami. Dorastá do dĺžky 3 až  a váži okolo . Vie dobre plávať. V zajatí sa dožíva vyše 20 rokov. Dospelé jedince majú svetlohnedú farbu, mláďaťa sú sfarbené tmavšie a majú pozdĺž chrbta bledý lem.

Správanie 
Kobra kráľovská žije hlboko v pralese a často sa zdržiava neďaleko vody. Stretu s človekom sa vyhýba, ale bolo zaznamenaných niekoľko prípadov uhryznutia týmto hadom. Had v ohrození vztýči prednú tretinu tela do výšky asi 1,5 metra, roztiahne úzku „kapucňu“ a vyrazí dopredu, uštipnúť sa pokúša málokedy.

Výskyt 
Obýva južnú a Juhovýchodnú Áziu, jeho výskyt je známy z Bangladéša, Mjanmarska, Kambodže, Číny, Indie, Andamanských ostrovov, Nepálu, Singapuru, Laosu, Thajska, Vietnamu, Malajzie a Filipín.

Potrava 
Špecializuje sa na lov iných hadov. Ako vypovedá jej rodové meno Ophiophagus, ktoré znamená požierač hadov. Jej hlavnou potravou sú hlavne užovky, pytóny, kobry i menší príslušníci jej druhu. Zriedkavo loví aj hlodavce, jašterice a vtáky.

Rozmnožovanie 
Samice kladú 21 – 40 vajec, zväčša do kôp odumretej vegetácie. Obaja rodičia ich strážia až do vyliahnutia mláďat. Aj keď je to pre hady netypické, kobry kráľovské sú prinajmenšom dočasne monogamné. Počas obdobia rozmnožovania sa samec a samica zdržiavajú spolu.

Rod 
Rod Ophiophagus je monotypický, kobra kráľovská je jediným členom tohto rodu. Prvýkrát kobru kráľovskú vymedzil do tohto rodu nemecký zoológ Albert Günther v roku 1864.

Galéria

Iné projekty

Referencie

Externé odkazy 
 
 

Koralovcovité
Zraniteľné druhy
Π (album)

π (pí) je tretí štúdiový album kapely Puding pani Elvisovej vydaný 28. októbra 2010. Volá sa tak preto, lebo je na ňom 14 pesničiek a je to ich 3. album (π = 3,14). Album je balený v digipaku. Je na ňom 14 skladieb, z čoho sú 4 single a 3 videoklipy. Zaujímavosťou je, že všetky videoklipy z tohto albumu im natáčala Martina Slováková.

Zoznam skladieb 
 „Soundcheck“ - 1:16
 „Ministri“ - 03:33
 „Kolesá“ - 3:56
 „Ďobkanie“ - 3:06
 „Mladí chemici“ - 3:48
 „Boogie reneissance“ - 4:21
 „Autodidaktik“ - 3:41
 „Gramatika“ - 3:26
 „Čingiz Ajtmatov“ - 2:23
 „Ťiua“ - 3:54
 „Óda na nemecko“ (feat Zverina a Vec) - 3:32
 „Pí“ - 0:04
 „Pur party“ - 2:42
 „Astoria“ - 6:07

Single 
 Mladí Chemici
 Gramatika
 Astoria
 Autodidaktik

Videoklipy 
 Gramatika
 Ďobkanie
 Astoria

Externé odkazy 
 Oficiálna webstránka skupiny

Puding pani Elvisovej
Hudobné albumy z 2010
Skrzyczne

Skrzyczne je najvyšší vrch pohoria Sliezske Beskydy v Poľsku. Leží v severovýchodnej časti pohoria, v bočnom hrebeni pásma Baraniej Góry. Vrch je dobre rozoznateľný vďaka svojmu charakteristickému tvaru a telekomunikačnému vysielaču.

Turistika 
Na vrchole sa nachádza chata PTTK vybudovaná v roku 1933. Skrzyczne je dostupné niekoľkými turistickými značenými trasami a dvojsedačkovou lanovkou zo Szczyrku, postavenou v rokoch 19581959, ktorá je rozdelená na dva úseky: Szczyrk - Hala Jaworzyna a Hala Jaworzyna - Skrzyczne. Na svahoch hory sa tiež nachádza viacero zjazdoviek s rôznou obtiažnosťou.

Vysielač Skrzyczne 

Na vrchole sa nachádza 87 m vysoká oceľová konštrukcia vysielača, ktorý šíri televízny DVB-T i analógový rozhlasový signál pre Sliezske vojvodstvo a časť Malopoľského vojvodstva. Do prevádzky bol uvedený v roku 1992 a jeho poloha v značnej nadmorskej výške a pomerne vysoké vyžarované výkony umožňujú príjem signálov aj na veľkej časti severozápadného Slovenska a vo východnej polovici Moravsko-sliezskeho kraja.

Vysielanie

Rozhlas

Digitálne rozhlasové vysielanie (DAB)

Digitálna televízia (DVB-T)

Referencie

Zdroj 
 

Vrchy v Poľsku
Tisícovky
Vysielače v Poľsku
Psohlavec zelený

Psohlavec zelený () je had z čeľade veľhadovitých. Je to nejedovatý druh žijúci v Južnej Amerike. Vzhľadom a správaním je podobný pytónovi zelenému.

Opis 
Corallus caninus dorastá do dĺžky 1,5 až 2 m. Vyznačuje sa hlavne svojou silne zelenou farbou a bielymi pruhmi na chrbte. Toto maskovanie ho v dažďovom pralese chráni pred dravými vtákmi. Jeho oči majú kolmé zrenice, čo mu pomáha zaznamenávať pohyb.  V šupinách okolo úst má hlboké jamky ktorými cíti teplo vyžarujúce z koristi. Psohlavec je adaptovaný na život mimo zeme.

Výskyt 
Tento juhoamerický had obýva územia štátov Guyana, Surinam, Francúzska Guyana, Venezuela a Brazília.

Správanie 
Psohlavec zelený trávi väčšinu času na strome obkrútený okolo konára, kde sa maskuje farbou svojho tela. Patrí medzi výborných plavcov.

Lov 
Corallus caninus útočí hlavne zo zálohy. Loví tak, že sa spustí hlavou dole, pričom je chvostom zakotvený na konári. V tejto pozícii sa môže vrhnúť rôznymi smermi za svojou korisťou - vtákom alebo okoloidúcim cicavcom.

Potrava 
Tento druh hada sa živí drobnými cicavcami a vtákmi. Má dlhé a mimoriadne vyvinuté, do vnútra tlamy zahnuté zuby, ktoré zabraňujú koristi vykĺznuť z jeho pevne zovretých čeľustí. Pri chove v zajatí ho kŕmime hlodavcami, kurčatami a holubmi.

Rozmnožovanie 
Pri párení sa samec plazí po samici, ich chvosty sa navzájom splietajú. Samica privádza na svet v každej sezóne 3 – 15 mláďat. Mláďatá psohlavca zeleného bývajú tehlovo červené, oranžové, jasnočervené a žlté. V priebehu roka však zozelenejú.

Chov v zajatí 
Ide o druh náročný na chovné podmienky, je preto nevhodný pre chovateľa začiatočníka. Základom úspešného chovu je vytvoriť zvieraťu podmienky aké má v krajine pôvodu, čo znamená udržiavať rozsah teplôt medzi 26 a 30 °C pri relatívnej vlhkosti vzduchu 60 – 80% s dostatočným vetraním, pričom v chovnom zariadení nesmie byť prievan. Odporúčaná minimálna veľkosť chovného zariadenia pre jedného jedinca je 90 x 60 x 60 cm, ktoré musí byť opatrené vodorovnými tyčami, kde si zviera vyberie ideálne miesto na ležanie.

Galéria

Referencie

Iné projekty

Zdroje 
 

Veľhadovité
Najmenej ohrozené druhy
Čeka

Čeka –  (rus. ЧК, ВЧК СНК РСФСР; celým názvom: Всероссийская чрезвычайная комиссия по борьбе с контрреволюцией и саботажем при Совете народных комиссаров РСФСР), Vserossijskaja črezvyčajnaja komissija po borbe s kontrrevoljucijej i sabotažem pri Sovete narodnych komissarov RSFSR (VČK), (po slov. Všeruská mimoriadna komisia pre boj s kontrarevolúciou a sabotážou pri soviete národných komisárov RSFSR) bola oficiálne označovaná ako orgán diktatúry proletariátu pre zabezpečenie štátnej bezpečnosti v RSFSR. V podstate sa jednalo o prvú zo sovietskych štátnych bezpečnostných služieb, tajnú políciu. Od svojho založenia bola dôležitou vojenskou bezpečnostnou zložkou sovietskeho režimu. V jej radoch slúžilo v roku 1921 až 200 000 ľudí. Tieto jednotky boli zodpovedné za ochranu a riadenie pracovných táborov (gulagov), zodpovedali za konfiškáciu potravín a boj proti nepriateľom Komunistickej strany. Príslušníci a vedenie Čeky boli zodpovední za prenasledovanie, zatýkanie aj mučenie odporcov režimu, potlačenie roľníckych aj robotníckych vzbúr a povstaní, ako aj za likvidáciu dezertérov červenej armády.

Vznik VČK 
Čeka bola prvá zo série tajných polícií v Sovietskom Rusku, teda predchodca NKVD a KGB. Bola založená Felixom Dzeržinským na popud Lenina (20. decembra 1917). V roku 1922 bola preorganizovaná v GPU. Päťročná existencia organizácie Čeky stála život odhadom 200 až 500 tisíc občanov. Táto bezpečnostná služba zavraždila na príkaz V.I.Lenina aj ruskú cársku rodinu v Jekaterinburgu. 

Štáb Čeky sa nachádzal v Moskve, v ulici Boľšaja Ľubianka, v dome č. 11, kde predtým sídlila poisťovňa Jakor a londýnska spoločnosť Lloyds. Neskôr sa Čeka presťahovala do domu č. 2, kde sa nachádzala ruská poisťovacia spoločnosť Rossija. Ulica bola neskôr premenovaná po prvom predsedovi – ul. Dzeržinského / Dzeržinská.

Referencie

Pozri aj 
 KGB
 NKVD

Zdroj 

Sovietsky zväz
Spravodajské služby
Prvá kniha Machabejcov

Prvá kniha Machabejcov alebo Prvá kniha Makabejcov alebo Prvá kniha Makabejčanov (skratka 1 Mach alebo 1Mak) je deuterokánonická kniha Starého zákona. Patrí medzi dejepisné knihy.

Kniha bola napísaná (po hebrejsky) okolo r. 10064 pred Kr. Spomedzi kníh Starého zákona je najbližšie k modernému chápaniu historických spisov. Je to zároveň apologetický spis vyzdvihujúci Hasmoneovcov. Historické udalosti sú v knihe vysvetľované z pohľadu viery. Autor odmieta akúkoľvek helenizáciu Židov, keďže nad nepriateľmi môže národ zvíťaziť len ak je verný Bohu.

V knihe sa hovorí o udalostiach, ktoré spadajú do rokov 175134 pred Kr.

Obsah 
Obsah knihy možno rozdeliť na tieto časti:
 Úvodná časť opisujúca pomery za Antiocha IV. Epifana a povstanie Židov vedené matatiášom
 Boj Júdu Machabejca a jeho smrť
 Boj za Jonatána
 Šimonova vláda

V rozprávaní sa nachádzajú aj poetické texty ako sú chválospevy na Júdu a Šimona, modlitby, žalospevy apod.

Medzi hlavné teologické témy Prvej knihy Machabejcov patria monoteizmus, úcta k svätým knihám a život podľa viery.

Poznámky

Referencie

Literatúra

Pozri aj 
 Starý zákon
 Knihy Machabejcov

Iné projekty

Externé odkazy 
 Prvá kniha Machabejcov, iný link – rímskokatolícky preklad, obsahuje úvod s informáciami o knihe

Starý zákon
Druhá kniha Machabejcov

Druhá kniha Machabejcov alebo Druhá kniha Makabejcov alebo Druhá kniha Makabejčanov (skratka 2 Mach alebo 2Mak) je deuterokánonická kniha Starého zákona. Patrí medzi dejepisné knihy.

Kniha bola napísaná (po grécky) okolo r. 130100 pred Kr. Opisuje sa v nej boj Júdu Machabejca a svedectvo mučeníkov. Vyzdvihujú sa tu zásahy Boha do osudov židovského národa vykonané niekedy aj zázračne.

V knihe je zahrnuté obdobie rokov 175161 pred Kr.

Obsah 
Obsah knihy možno rozdeliť na tieto časti:
 Úvodná časť (2 Mach 1,1-2,32)
 Obdobie Seleuka IV. Filopátora (2 Mach 3,1-4,6)
 Prenasledovanie za Antiocha IV. Epifana (2 Mach 4,7-10,9)
 Boj Júdu Machabejca a víťazstvo nad Nikanorom (2 Mach 10,10-15,40)

Kniha obsahuje tvrdenia o vzkriesení tela, viere vo večný život, príhovore svätých alebo účinnosti modlitby za mŕtvych.

Poznámky

Referencie

Literatúra

Pozri aj 
 Starý zákon
 Knihy Machabejcov

Iné projekty

Externé odkazy 
 Druhá kniha Machabejcov, iný link - rímskokatolícky preklad, obsahuje úvod s informáciami o knihe

Starý zákon
Tunel Šibenik

Tunel Šibeník je diaľničný dvojrúrový tunel s dĺžkou 591 metrov (z toho razená časť dĺžky 540 m), ktorý sa nachádza na úseku diaľnice D1 Jánovce – Jablonov II. úsek. Razený bol novou rakúskou tunelovacou metódou (NRTM). V tuneli sa nachádza jeden únikový východ s možnosťou prechodu do druhej tunelovej rúry. Tunel bol pôvodne súčasťou druhého balíka PPP projektov, ktorý sa však nerealizoval.

Zmluva o dielo na výstavbu bola uzavretá v máji 2012, samotná výstavba bola oficiálne začatá 25. júna 2012. Tunel bol slávnostne prerazený 21. marca 2014 a v plnom profile odovzdaný do užívania 30. novembra 2015. Projekt bol spolufinancovaný z Kohézneho fondu Európskej únie. Zhotoviteľom bolo konzorcium spoločností Eurovia SK, a.s., Eurovia CS, a.s. a Stavby Mostov Slovakia, a.s. Trhacie práce v tuneli realizovala spoločnosť Tubau, a.s. so sídlom v Žiline.

Dňa 12. augusta 2013 sa pri plánovanom odstrele horniny v južnej tunelovej rúre stalo počas razenia nešťastie, pri ktorom zahynul strelmajster a ďalší piati robotníci boli prevezení so zraneniami do levočskej, popradskej a spišskonovovesskej nemocnice.

Iné projekty

Zdroj 
  na stránkach NDS, a. s.

Šibenik
Diaľnica D1 (Slovensko)
Doprava v okrese Levoča
Stavby v okrese Levoča
Katedrála svätého Juraja (Nový Sad)

Katedrála svätého Juraja (Georgija) () v Novom Sade je katedrálou Srbskej pravoslávnej cirkvi Báčskej eparchie. Známy je aj pod názvom Saborna crkva. Je hlavným pravoslávnym chrámom v srbskej Vojvodine.

História 
Prvý pravoslávny chrám v Novom Sade bol postavený už v roku 1720. Súčasný chrám sa staval v rokoch 1860 až 1905. Zasvätený bol svätému Georgijovi. Katedrálu zdobí 33 nádherných ikon, z ktorých mnohé pochádzajú z dielne srbského ikonopisca Poja Jovaniča.

Galéria

Externé odkazy 
 Novi Sad

Kostoly v Srbsku
Pravoslávne chrámy
Nový Sad
Stavby v Novom Sade
Claudia Rossi

Claudia Rossi, známa aj ako Claudia Possi, Anett Stromberg, Verunka Ba., Veronika K., Sabrina White, vlastným menom Veronika Kožíková (* 13. apríla 1983, Myjava) je slovenská pornoherečka.

Kariéra 
Claudia Rossi vstúpila do pornopriemyslu v roku 2003, vo veku 20 rokov. Claudia Rossi podpísala exkluzívny kontrakt s Európskou produkčnou spoločnosťou Moiré Candy. Počas svojej kariéry nakrútila viac ako 250 pornofilmov. V rokoch 2007 a 2009 bola na AVN Awards nominovaná na „najlepšiu zahraničnú herečku roka“.

Na svojom osobnom blogu píše o jej živote, o svojom psovi a o jazdení na koni, jej priateľoch, aj to že jej najobľúbenejší spisovateľ je Erich Maria Remarque a rada počúva hudbu Rammstein.

Časť filmografie
 2008 – Casino - No Limit
 2007 – Mondo Rossi: High Class Ass
 2007 – My Scary Movix
 2007 – Private Black Label 51, 54, 55
 2006 – Anal Renaissance
 2006 – Ass Candy
 2006 – Asstravaganza 2
 2006 – D.P. First Timers 2
 2006 – Glamour
 2006 – Hot Cherry Pies 3
 2006 – La Veuve
 2005 – White Girls Suck and Swallow 2
 2005 – 2 Sex 3 Angels
 2005 – Anchorman Jam
 2005 – Apprentass 3
 2005 – Ass Trique
 2005 – Gangland 55

Ocenenia 
 2007 AVN Award – nominovaná na Najlepšiu zahraničnú herečku roku
 2009 AVN Award – nominovaná na Najlepšiu zahraničnú herečku roku

Referencie

Externé odkazy 
 Claudie Rossi – oficiálna webstránka (nedostupná zo slovenskej IP)
 Claudia Rossi – osobná webstránka
 Claudia Rossi – na iafd
 Claudia Rossi – na eurobabeindex

Slovenské pornoherečky
Karma Rosenberg

Karma Rosenberg, známa aj ako Karma, Karmen Solana, Candy Manson, Lulu Fontaine, Carmen Lajolla, vlastným menom Renáta Karásková (* 3. januára 1981, Zvolen) je slovenská pornoherečka.

Kariéra 
Karma Rosenberg sa dostala do pornopriemyslu v roku 1999, vďaka režisérovi Pierrevi Woodmanovi, keď sa objavila v jednej časti zo série Private Castings. Filmy nakrúcala prevažne v Európe pre: Rocca Siffrediho, Nacha Vidala a Christophera Clarka, neskôr sa jej podarilo preraziť aj v USA. Kariéru pornoherečky ukončila v roku 2009. Niektoré zdroje uvádzajú rok 2004.

Časť filmografie
 Angelmania 4 (Metro)
 Animal Trainer 6 (Evil Angel)
 Ass Quest 2 (Sin City)
 Ass To Mouth 3 (Heatwave)
 Big Mouthfuls 2 (Bangbros) New!
 Big Natural Breasts 2 (New Sensations)
 Big Tit Brotha Lovers 2 (Exquisite)
 Blowjob Impossible 4 (New Sensations)
 Busty White Girls (West Coast)
 Call-girls Service (Marc Dorcel, Fr.)
 Castings 29 (Private)
 Devil In The Flesh (Private)
 Dirty Anal Kelly In Rome 2 (Evil Angel)
 Euro Angels 15 (Evil Angel)
 Euro Scavengers 2 (Odyssey)
 Euro Tramps 4 (Pleasure)
 European Mail Order Brides 2 (Cinema Play)
 Hardball 7 (Evil Angel)
 Jaw Breakers 3 (Anarchy)
 Killer Pussy 1 (New Sensations)
 Killer Pussy 3 (New Sensations)
 Les Sœurs Indignes (Colmax, Fr.)
 Little Foxes 2 (Avalon)
 Luciano's Lucky Ladies 6 (Extreme)
 Mammary Mayhem 1 (Blue Coyote)
 Matador 12: Avalanche 2 (Private)
 Matador 4: Anal Garden (Private)
 My Point Of View (Anarchy)
 Orgie En Noir (Marc Dorcel, Fr.)
 Out Numbered 2 (Red Light)
 Seduced And Abandoned (Erotic Media)
 Sex à La Carte (Marc Dorcel, Fr.)
 Sexx The Hard Way 5 (New Sensations)
 Sodomania Orgies 2 (Elegant Angel)
 Spermasüchtig (Videorama, Ge.)
 The Girls of Amateur Pages 5 (Cinema Play) New!
 True Anal Stories 11 (Evil Angel)
 True Anal Stories 6 (Evil Angel)

Referencie

Externé odkazy 
 Karma Rosenberg – fan klub
 Karma Rosenberg – na iafd
 Karma Rosenberg – na eurobabeindex

Slovenské pornoherečky
Karlštejn (národná prírodná rezervácia)

Karlštejn je česká národná prírodná rezervácia s ev. č. 164 v Hořovickej pahorkatine v okrese Beroun. Oblasť spravuje Agentúra ochrany prírody a krajiny ČR, správa CHKO Český kras.

Predmetom ochrany je najtypickejšia a najrozsiahlejšia ukážka prírody Českého krasu.

Pozri aj 
 Zoznam chránených území v okrese Beroun

Externé odkazy 
 Stránky Cittadella.cz
 Popis na CHKO Český kras
 Stránky portalberoun.cz

Chránené územia v okrese Beroun
Chránená krajinná oblasť Český kras
Klonk

Klonk je česká národná prírodná pamiatka s ev. č. 639 neďaleko obce Suchomasty v okrese Beroun. Oblasť spravuje Agentúra ochrany prírody a krajiny ČR, správa CHKO Český kras.

Predmetom ochrany je lokalita Barrandienu, svetovo uznávaná hranica (stratotyp) silúru a devónu, resp. ich hraničných stupňov přídol a lochkov.

Pozri aj 
 Zoznam chránených území v okrese Beroun

Iné projekty

Externé odkazy 
 Stránky Cittadella.cz
 Stránka Klonk u Suchomast

Chránené územia v okrese Beroun
Národné prírodné pamiatky v Česku
Paleontologické lokality v Česku
Geologické lokality v Česku
Ľuboš Hlavena

Ľuboš Hlavena (* 12. január 1983, Bratislava) je slovenský športový komentátor, novinár a moderátor.

Životopis 
Ľuboš Hlavena vyštudoval na Viedenskej univerzite publicistiku a športový manažment. Od apríla 2007 je zamestnancom STV. Komentuje športové prenosy a moderuje Góly - body - sekundy. Pracoval aj v Denníku Šport.

Externé odkazy 
 Profil na stránke stv.sk

Narodenia v 1983
Slovenskí športoví komentátori
Slovenskí novinári
Droba

Droba môže byť:
 druh pieskovca, pozri droba (hornina)
 priezvisko, pozri Droba (priezvisko)
Trek-Segafredo

Trek-Segafredo je profesionálny luxemburský cyklistický tím. Vznikol v roku 2011 a z veľkej časti sa na tom podieľali bratia Schlekovci (Andy a Frank). Športovým riaditeľom je Dán Kim Andersen a generálnym manažérom je Brian Nygaard. Tím jazdí na bicykloch od americkej firmy Trek.

Tragédie 
1. V roku 2011 na Giro d’Italia tragicky zomrel Belgičan Wouter Weylandt

Pretekári

Výsledky

2011 

Tour of Qatar                                    
                                                     

GP Samyn

Paris–Nice

Milan – San Remo

Critérium International

E3 Harelbeke

Gent–Wevelgem

GP Miguel Indurain

Tour of Flanders                                                   
                                          

Paris-Roubaix
                                                          

Amstel Gold Race

Liège-Bastogne-Liège

Tour de Luxembourg

Tour de Suisse

Ster Elektrotoer

Tour of Austria

Tour de France

Národné majstrovstvá
2011
 Luxemburské cestné preteky Frank Schleck
 Švajčiarske cestné preteky Fabian Cancellara
 Nemecké cestné preteky Robert Wagner

Zaujímavosti 
Tím cestou na Tour de France v roku 2011 letel súkromným lietadlom a cestou ich sprevádzali silné turbulencie. Tím mal po prvýkrát dvoch bratov na Tour de France na pódiu a po dlhých rokov aj dvoj jazdcov rovnakej národnosti.

Externé odkazy 
 

Cyklistika v Luxembursku
Jozef Baťán

Gróf Jozef kardinál Baťán z Németújváru alebo Jozef Batthian (staršie Batthány, v krstnej aj úmrtnej matrike Batthyán); krstený Jozef Félix Ján Nepomuk Adam (* 30. január 1727, Viedeň , Rakúsko – † 23. október 1799, Bratislava)  bol uhorský rímskokatolícky kňaz, biskup a kardinál. Bol odporcom cirkevných reforiem Jozefa II. a organizátorom uhorskej konzervatívnej opozície. Podporoval hudbu, literatúru a stavebníctvo, dal postaviť napríklad Primaciálny palác v Bratislave.

Životopis 
Narodil sa v rodine grófa Ladislava Baťán z Németújváru a jeho manželke grófke Terézii Kinsky. Teológiu študoval v Trnave. Od roku 1751 pôsobil ako kňaz, od roku 1752 ostrihomský kanonik, od roku 1755 bratislavský prepošt. V roku 1759 bol menovaný sedmohradským biskupom, od roku 1760 (1766?) kaločským arcibiskupom. V roku 1776 sa stal ostrihomským arcibiskupom a uhorským prímasom, a v roku 1778 kardinálom. Rytier veľkokríža Rádu Sv. Štefana Kráľa, župan Ostrihomskej župy a Vašskej župy, skutočný tajný radca a prísediaci sedmipanskej tabule. Pochovaný je v bratislavskej Katedrále sv. Martina, v arcibiskupskej krypte.

Iné projekty

Referencie

Zdroj 
 Článok o úmrtí v Pressburger Zeitung časť 1
 Článok o úmrtí v Pressburger Zeitung časť 2
 Životopis v diele József Szinnyei: "Magyar írók élete és munkái"
 Encyklopédia Slovenska I.
 Encyclopaedia Beliana 1

Arcibiskupi Ostrihomskej arcidiecézy do roku 1918
Rakúske osobnosti uhorského pôvodu
Jozef
Uhorskí šľachtici
Slovenskí šľachtici
Osobnosti z Viedne